กฎกระทรวงกฎกระทรวงให้ใช้บังคับผังเมืองรวมจังหวัดนครปฐม(ฉบับที่ ๒)พ.ศ. ๒๕๖๐[๑] อาศัยอำนาจตามความในมาตรา ๕ แห่งพระราชบัญญัติการผังเมือง พ.ศ. ๒๕๑๘มาตรา ๒๖ วรรคหนึ่ง และมาตรา ๒๖/๑ แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๔) พ.ศ. ๒๕๕๘รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิกความใน(๑) ของวรรคหนึ่งของข้อ ๘ แห่งกฎกระทรวงให้ใช้บังคับผังเมืองรวมจังหวัดนครปฐม พ.ศ.๒๕๕๖ และให้ใช้ความต่อไปนี้แทน(๑) โรงงานตามกฎหมายว่าด้วยโรงงานตามประเภท ชนิดและจำพวกท้ายกฎกระทรวงนี้ข้อ ๒ ให้ยกเลิกความใน(๘) ของวรรคหนึ่งของข้อ ๘ แห่งกฎกระทรวงให้ใช้บังคับผังเมืองรวมจังหวัดนครปฐม พ.ศ.๒๕๕๖ และให้ใช้ความต่อไปนี้แทน(๘) กำจัดมูลฝอยเว้นแต่กิจการกำจัดมูลฝอยในเขตเทศบาลตำบลสามง่าม อำเภอดอนตูม เทศบาลตำบลลำพญาอำเภอบางเลน และตำบลท่ากระชับ อำเภอนครชัยศรีที่อยู่ภายใต้การควบคุมดูแลของราชการส่วนท้องถิ่นหรือได้รับอนุญาตให้ดำเนินการจากเจ้าพนักงานท้องถิ่นตามกฎหมายว่าด้วยการสาธารณสุขข้อ ๓ให้เพิ่มความต่อไปนี้เป็นวรรคสามของข้อ ๘แห่งกฎกระทรวงให้ใช้บังคับผังเมืองรวมจังหวัดนครปฐม พ.ศ. ๒๕๕๖การใช้ประโยชน์ที่ดินเพื่อประกอบกิจการโรงงานริมฝั่งลำคลองหรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๑๕ เมตรข้อ ๔ ให้ยกเลิกความใน(๑) ของวรรคหนึ่งของข้อ ๙ แห่งกฎกระทรวงให้ใช้บังคับผังเมืองรวมจังหวัดนครปฐม พ.ศ.๒๕๕๖ และให้ใช้ความต่อไปนี้แทน(๑) โรงงานตามกฎหมายว่าด้วยโรงงานตามประเภท ชนิดและจำพวกท้ายกฎกระทรวงนี้ข้อ ๕ ให้ยกเลิกความใน(๑) ของวรรคหนึ่งของข้อ ๑๐ แห่งกฎกระทรวงให้ใช้บังคับผังเมืองรวมจังหวัดนครปฐมพ.ศ. ๒๕๕๖ และให้ใช้ความต่อไปนี้แทน(๑) โรงงานตามกฎหมายว่าด้วยโรงงานตามประเภท ชนิดและจำพวกท้ายกฎกระทรวงนี้ข้อ ๖ ให้ยกเลิกความใน(๕) และ (๖) ของวรรคหนึ่งของข้อ ๑๐แห่งกฎกระทรวงให้ใช้บังคับผังเมืองรวมจังหวัดนครปฐม พ.ศ. ๒๕๕๖และให้ใช้ความต่อไปนี้แทน(๕) จัดสรรที่ดินเพื่อประกอบพาณิชยกรรมเว้นแต่ในท้องที่ตำบลสระสี่มุม ตำบลดอนข่อย ตำบลวังน้ำเขียว ตำบลทุ่งกระพังโหมอำเภอกำแพงแสน ตำบลไผ่หูช้าง อำเภอบางเลน และตำบลโพรงมะเดื่อ อำเภอเมืองนครปฐมให้ดำเนินการได้หากเป็นส่วนหนึ่งของการจัดสรรที่ดินเพื่อการอยู่อาศัยที่มีพื้นที่ไม่เกินร้อยละห้าของพื้นที่โครงการจัดสรรที่ดินเพื่อการอยู่อาศัยนั้น(๖) จัดสรรที่ดินเพื่อการอยู่อาศัย เว้นแต่ในท้องที่ตำบลสระสี่มุมตำบลดอนข่อย ตำบลวังน้ำเขียว ตำบลทุ่งกระพังโหม อำเภอกำแพงแสน ตำบลไผ่หูช้างอำเภอบางเลน และตำบลโพรงมะเดื่อ อำเภอเมืองนครปฐม ให้ดำเนินการได้ไม่เกินร้อยละสิบของพื้นที่ในแต่ละตำบลข้อ ๗ให้เพิ่มความต่อไปนี้เป็นวรรคสามของข้อ ๑๐แห่งกฎกระทรวงให้ใช้บังคับผังเมืองรวมจังหวัดนครปฐม พ.ศ. ๒๕๕๖การใช้ประโยชน์ที่ดินเพื่อประกอบกิจการโรงงานริมฝั่งลำคลองหรือแหล่งน้ำสาธารณะ ให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๑๕ เมตรข้อ ๘ ให้ยกเลิกความใน(๑) ของวรรคหนึ่งของข้อ ๑๑ แห่งกฎกระทรวงให้ใช้บังคับผังเมืองรวมจังหวัดนครปฐมพ.ศ. ๒๕๕๖ และให้ใช้ความต่อไปนี้แทน(๑) โรงงานตามกฎหมายว่าด้วยโรงงานตามประเภท ชนิดและจำพวกท้ายกฎกระทรวงนี้ข้อ ๙ ให้ยกเลิกความใน(๑๐) ของวรรคหนึ่งของข้อ ๑๑ แห่งกฎกระทรวงให้ใช้บังคับผังเมืองรวมจังหวัดนครปฐมพ.ศ. ๒๕๕๖ และให้ใช้ความต่อไปนี้แทน(๑๐) ซื้อขายหรือเก็บเศษวัสดุเว้นแต่ในท้องที่ตำบลนิลเพชร ตำบลลำพญา ตำบลบัวปากท่า ตำบลไทรงาม ตำบลบางหลวงตำบลหินมูล อำเภอบางเลน และตำบลท่ากระชับ อำเภอนครชัยศรีที่ตั้งอยู่ริมถนนสาธารณะที่มีขนาดเขตทางไม่น้อยกว่า ๑๒ เมตร ยาวต่อเนื่องกันโดยตลอดจนไปเชื่อมกับถนนสาธารณะอื่นที่มีขนาดเขตทางไม่น้อยกว่า๑๒ เมตร และมีระยะห่างจากริมเขตทางถนนไม่น้อยกว่า ๑๐๐ เมตรข้อ ๑๐ให้เพิ่มความต่อไปนี้เป็นวรรคสามของข้อ ๑๑แห่งกฎกระทรวงให้ใช้บังคับผังเมืองรวมจังหวัดนครปฐม พ.ศ. ๒๕๕๖การใช้ประโยชน์ที่ดินเพื่อประกอบกิจการโรงงานริมฝั่งลำคลองหรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๑๕ เมตรข้อ ๑๑ ให้ยกเลิกความใน(๑) ของวรรคหนึ่งของข้อ ๑๒ แห่งกฎกระทรวงให้ใช้บังคับผังเมืองรวมจังหวัดนครปฐมพ.ศ. ๒๕๕๖ และให้ใช้ความต่อไปนี้แทน(๑) โรงงานตามกฎหมายว่าด้วยโรงงานตามประเภท ชนิดและจำพวกท้ายกฎกระทรวงนี้ข้อ ๑๒ ให้เพิ่มความต่อไปนี้เป็นวรรคสองของข้อ๑๒ แห่งกฎกระทรวงให้ใช้บังคับผังเมืองรวมจังหวัดนครปฐม พ.ศ. ๒๕๕๖การใช้ประโยชน์ที่ดินเพื่อประกอบกิจการโรงงานริมฝั่งลำคลองหรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๑๕ เมตรข้อ ๑๓ให้ยกเลิกบัญชีท้ายกฎกระทรวงให้ใช้บังคับผังเมืองรวมจังหวัดนครปฐม พ.ศ.๒๕๕๖ข้อ ๑๔ ให้เพิ่มประเภทชนิด และจำพวกของโรงงานที่ห้ามประกอบกิจการท้ายกฎกระทรวงนี้เป็นประเภท ชนิดและจำพวกของโรงงานที่ห้ามประกอบกิจการท้ายกฎกระทรวงให้ใช้บังคับผังเมืองรวมจังหวัดนครปฐมพ.ศ. ๒๕๕๖ให้ไว้ณ วันที่ ๒๙ มีนาคม พ.ศ. ๒๕๖๐พลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. ประเภทชนิด และจำพวกของโรงงานที่ห้ามประกอบกิจการ(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมข้อกำหนดการใช้ประโยชน์ที่ดินในกฎกระทรวงให้ใช้บังคับผังเมืองรวมจังหวัดนครปฐมพ.ศ. ๒๕๕๖ ในที่ดินประเภทชุมชน ที่ดินประเภทอุตสาหกรรมและคลังสินค้าที่ดินประเภทชนบทและเกษตรกรรม ที่ดินประเภทอนุรักษ์ชนบทและเกษตรกรรม และที่ดินประเภทชนบทและปศุสัตว์โดยกำหนดการใช้ประโยชน์ที่ดินเพื่อกิจการตามที่กำหนดสำหรับบางท้องที่ในที่ดินประเภทดังกล่าวเสียใหม่เพื่อให้เหมาะสมกับสภาพการณ์ปัจจุบันและไม่เป็นอุปสรรคต่อการลงทุนในภาคอุตสาหกรรม จึงจำเป็นต้องออกกฎกระทรวงนี้ปุณิกา/อัญชลี/จัดทำ๓ กรกฎาคม ๒๕๖๐นุสรา/ตรวจ๑๑ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๖๘ ก/หน้า ๒๗/๓๐ มิถุนายน ๒๕๖๐